钦定古今图书集成/明伦汇编/氏族典/第214卷 > 何思澄
## 钦定古今图书集成/明伦汇编/氏族典/第214卷 > 何思澄

按《梁书何思澄传》：“思澄字元静，东海郯人。父敬叔，齐
征东录事参军，馀杭令。思澄少勤学，工文辞，起家为
南康王侍郎，累迁为安成王左常侍，兼太学博士，平
南安成王行参军，兼记室，除廷尉正。天监十五年，敕
太子詹事徐勉举学士入华林，撰《遍略》，勉举思澄等
五人以应选，迁治书侍御史。久之，迁秣陵令，入兼东
宫通事舍人，除安西湘东王录事参军。昭明太子薨，
出为黟县令，迁除宣惠武陵王中录事参军”，卒官，时
年五十四。《文集》十五卷。